Vendsyssel skulle i dag følge op på sidste weekends sejr mod Fredericia. Men selvom nordjyderne var foran 0-2, kunne de ikke hive sejren hjem. Kampen sluttede 2-2. Christian Overby bragte Vendsyssel foran lige inden pausen, og i anden halvleg lykkedes det Rune Frantsen at sende bolden i nettet for udeholdet, som altså var på vej mod tre vigtige point. Men sådan skulle det altså ikke gå. På bare tre minutter fik AB scoret to gange bag den debuterende målmand Jesper Christiansen, som netop er kommet til Vendsyssel fra OB. Younes Namli scorede på straffespark, og bagefter var det Linus R. Olsson, der sikrede hjemmeholdet det ene point. Vendsyssel har fire point efter to kampe og møder i næste runde FC Roskilde på hjemmebanen i Hjørring.

Referat:
Vendsyssel FF var foran med to mål, men måtte nøjes med et point mod AB.